paragraph_text: Ventotenski manifest, izvornog naslova "Za slobodnu i ujedinjenu Europu. Nacrt manifesta" (talijanski: Per un'Europa libera e unita. Progetto d'un manifesto), politički je dokument napisan u razdoblju Drugog svjetskog rata koji promiče ujedinjenje europskih država u jedinstvenu nadnacionalnu europsku federaciju. Napisali su ga Altiero Spinelli i Ernesto Rossi 1941. godine za vrijeme izdržavanja kazne u zatvoru na otoku Ventotene u Tirenskom moru, a zatim će ga objaviti drugi politički zatvorenik, socijalist Eugenio Colorni koji je osobno napisao predgovor.